पुरस्कारों के संदर्भ में इस सबको देखते-समझते हुए कुछ वर्ष पूर्व मैंने जीवन में किसी तरह का कोई भी सम्मान या पुरस्कार न लेने का संकल्प लिया है। अतः अपने संकल्प पर कायम रहते हुए विनम्रतापूर्वक मैं जनकवि गिरीश तिवारी गिर्दा सम्मान ग्रहण करने में अपनी असमर्थता व्यक्त करता हूं। इसको उमेश डोभाल ,गिर्दा और चयन समिति के किसी भी सदस्य के प्रति मेरा कोई असम्मान भाव न समझा जाय। मैं सभी के प्रति नतमस्तक हूं। मेरे इस निर्णय से आयोजन समिति को जो असुविधा हुई उसके लिए क्षमा प्रार्थी हूं।